Copa del Rei de fútbol 2015-16

La **Copa del Rei 2015-16** (oficialmente **Campeonatu d'España/Copa de la S. M. el Rei 2015-16**) ye una competición española de fútbol na que participen equipos de toles categoríes hasta Tercer División que xugóse del 2 de setiembre de 2015 al 22 de mayu de 2016. 
L'estadiu elixíu pola RFEF pa ser sede de la final foi'l Vicente Calderón de Madrid. El FC Barcelona consiguió renovar el títulu que ya ganara na temporada anterior.

## Equipos clasificaos
Según les normes de la RFEF, participen na competición un total de 83 equipos:
* Los venti que formaron la Primer División na temporada 2014-15.
* Ventiún de los ventidós que formaron la Segunda División na temporada 2014-15, por quedar fuera'l FC Barcelona B pola so condición de filial.
* Venticuatro de los que tuvieron en Segunda División B na temporada 2014-15, escoyíos del mou que vien darréu y teniendo en cuenta que los equipos filiales nun puen xugar la competición, poro son sustituyíos polos siguientes clasificaos:
** Los cinco meyor clasificaos, en caún de los cuatro grupos, al finar la primer fase del campeonatu.
** Los cuatro que, sacante los anteriores, tuvieron la meyor puntuación ente tolos que formaben la categoría. Los empates a puntos van resolvese en favor del meyor clasificáu nel so grupu.
* Los dieciocho primeros clasificaos nos grupos de Tercer División na temporada 2014-15.

Toos estos equipos, dividiéronse en cinco grupos (A, B, C, D y E):

(1) Equipos que xugaron en Tercer División na temporada 2013-14.
(2) Equipos que xueguen en Segunda División B na temporada 2015-16, sacante los que yá tean nel grupu A.
(3) Equipos que xueguen en Segunda División na temporada 2015-16.
(4) Equipos que xueguen en Primer División na temporada 2015-16 y que nun xueguen competición europea.
(5) Equipos que xueguen competición europea na temporada 2015-16.

## Calendariu
* Primer ronda: 2 de setiembre de 2015.
* Segunda ronda: 9 de setiembre de 2015.
* Tercer ronda: 14 d'ochobre de 2015.
* 1/16 de final: 2 (ida) y 16 d'avientu (vuelta) de 2015.
* 1/8 de final: 6 y 13 de xineru de 2016.
* 1/4 de final: 20 y 27 de xineru de 2016.
* Semifinales: 3 y 10 de febreru de 2016.
* Final: 22 de mayu de 2016.

## Normes especiales del tornéu
* Tres de la tercer ronda, van anulase los ciclos d'alvertencies que tean vixentes y ensin suspensión.
* La categoría d'un equipu que se tien en cuenta nel tornéu ye la qu'esi equipu tenga na temporada 2015-16.
* Nes eliminatories a partíu únicu que terminen con empate, tienen de xugase dos partes d'añadedura de 15 minutos caúna. Si entá se caltién l'empate, entós cada equipu tiraría cinco penaltis, resultando ganador el que más goles marcase.
* Nes eliminatories a doble partíu, el ganador va ser el que más goles marque nel conxuntu de los dos partíos y en casu d'empate, el ganador será'l que más goles marcara nel campu visitante. Si los dos equipos marcaren el mesmu númberu de goles na eliminatoria, y el mesmu númberu de goles en campu visitante, tienen de xugase dos partes d'añadedura de 15 minutos caúna. Si teniendo en cuenta'l resultáu d'eses dos partes ún de los equipos marca más goles que l'otru, esi equipú será'l ganador de la eliminatoria. Por contra, si estes dos partes terminen n'empate, el ganador será l'equipu que xuega de visitante, si l'empate ye con goles, pero ye necesaria la ronda de penaltis de la que se fala nel puntu anterior si l'empate ye ensin goles.

## Primer ronda (2 de setiembre de 2015)
Participaron nella los dieciocho clubes del grupu A y dieciocho de los venticuatro equipos del grupu B, pasando los otros seis direutamente a la segunda ronda. El sortéu fízose'l 21 de xunetu de 2015 na sede de la RFEF y siguiéronse criterios de proximidá xeográfica, según los grupos fechos pa la competición de Segunda División B. Por cada empareyamientu xugóse un partíu, nel campu del equipu que salió primero nel sortéu. Los perdedores de cada empareyamientu, pasaron a xugar la Copa Real Federación Española de Fútbol 2015-16.

Equipos que pasen direutamente a la segunda ronda: **Barakaldo CF**, **UCAM Universidad Católica de Murcia CF**, **CF Villanovense**, **Racing Club de Ferrol SAD**, **UD Logroñés SAD** y **Huracán Valencia CF**.

## Segunda ronda (9 de setiembre de 2015)
Xugáronla, de manera dixebrada, los dieciocho ganadores de la ronda anterior más los seis equipos clasificaos direutamente y los ventiún equipos que formen el grupu C (ún va pasar a tercera roda ensin xugar nesta). Por cada empareyamientu xugóse un partíu, nel campu del equipu que salió primero nel sortéu fechu na sede de la RFEF el 21 de xunetu de 2015.

(1) El Club Atlético Osasuna foi elimináu por alliniación indebida.

Pasa direutamente a la tercer ronda: **Real Zaragoza SAD**.

## Tercer ronda (14 d'ochobre de 2015)
Xugáronla, de manera dixebrada, los doce ganadores de la ronda anterior que vienen de los grupos A y B ; y los diez equipos ganadores de la ronda anterior (de los que ún va a clasificase direutamente pa 1/16 de final) que vienen del grupu C más l'equipu clasificáu direutamente na anterior ronda. Por cada empareyamientu xugóse un partíu, nel campu del equipu que salió primero nel sortéu celebráu na sede de la RFEF el 18 de setiembre de 2015.

Pasa direutamente a la ronda de 1/16 de final: **SD Huesca SAD**

## 1/16 de final
Nesta ronda xuniéronse a los doce equipos que lleguen de la tercer ronda (seis ganadores de los grupos A y B, cinco ganadores del grupu C y un equipu clasificáu direutamente) los equipos de Primer División de la temporada 2015-16 (grupos D y E). Los empareyamientos ficiéronse tamién en dos grupos dixebraos:
* Per un llau, los seis equipos de los grupos A y B y los siete equipos del grupu E. Primero empareyóse a cada equipu del grupu E clasificáu pa la UEFA Champions League 2015-16 con un equipu del grupu A o B. Dempués emparéyase l'equipu sobrante del grupu A o B con ún de los equipos clasificaos pa la UEFA Europa League 2015-16. Quedó un equipu del grupu E clasificáu pa la UEFA Europa League 2015-16 por empareyar.
* L'equipu clasificáu pa la UEFA Europa League 2015-16 nun empareyáu anteriormente, los seis equipos del grupu C y los trece equipos del grupu D empareyáronse darréu. Los empareyamientos ficiéronse de forma que l'equipu del grupu E xugara contra un equipu del grupu C y de que los otros cinco equipos d'esi grupu nun xugaran ente ellos, sinón contra equipos del grupu D.
Nesta ronda xugáronse dos partíos pa caún de los empareyamientos. L'orde de los partíos respetó'l xugar primero nel campu del equipu de categoría más baxa. Nel casu d'equipos de la mesma categoría, xugóse primero nel campu del equipu que salió primero nel sortéu.

(1) Pasa de ronda l'equipu con más goles marcaos nel partíu xugáu nel campu del rival.
(2) El xuez de competición pon-y al Real Madrid CF una multa de 6.001 €, da-y el partíu por perdíu y por resuelta la eliminatoria a favor del Cádiz CF SAD por alliniación incorreuta del xugador Denís Chéryshev (Real Madrid CF), que debía cumplir sanción por acumulación de tarxetes marielles na pasada edición d'esti tornéu. El partíu de vuelta nun se xugó.

## Cuadru final
Los empareyamientos del cuadru final rifáronse cuando la ronda anterior.

Na ronda d'octavos de final, xugóse primero nel campu del equipu de categoría más baxa, o nel campu del equipu que primero salió nel sortéu pal casu d'equipos de la mesma categoría. A partir d'esta ronda nun hai grupos, sinón que'l sortéu ye puru.

Pa les rondes de cuartos de final y semifinales xugóse'l primer partíu nel campu del equipu que primero salió nel sortéu, ensin importar la so categoría.

La final xugóse a partíu únicu nel Estadiu Vicente Calderón, como campu neutral escoyíu pola RFEF.

## Referencies

## Enllaces esternos